日式拉麵長期受到追捧，但其實中式麵食都可以獨當一面，但做得到嘅店家就真係買少見少。之前黎嘅時候試過冷麵，但對於我黎講雖有咬勁但就有點過硬，今次就點左熱拌試下。自家製嘅菜肉雲吞夠晒多餡，菜同肉嘅比例都好好，菜夠多，亦唔多覺有肥肉，啱我。豬軟骨唔肥，又夠腍，仲好入味。麵上有d醬拌黎食，蒜香十足，辣辣地，加埋d蔥花真係好好味呀！加上今次d麵軟身少少，啱晒我！麵嘅份量都幾大，對於女仔黎講多左少少，下次會叫少麵唔浪費。熱豆漿都幾有豆香，少甜，都唔錯。